
1.	Vispārīgā informācija
1.1. Iepirkuma identifikācijas numurs: Rīgas 2. slimnīca 2023/28.
1.2. Iepirkuma procedūra: Publisko iepirkumu likuma (turpmāk – PIL) 9. panta kārtībā.
 
1.3. Pasūtītājs: SIA „Rīgas 2.slimnīca”
reģistrācijas Nr. 40003184960
adrese: Ģimnastikas iela 1, Rīga, LV-1004 
tālrunis 67614973
bankas rekvizīti: AS Swedbank
konts LV13HABA0551008304147
kods HABALV22 
1.4. Kontaktpersona iepirkumu speciālists Kaspars Millersons, tālruņa Nr. +371 67607262, elektroniskā pasta adrese: iepirkumi@slimnica.lv.

1.5. Iepirkumu „Ceļa un pleca locītavu operāciju vienreizlietojamu instrumentu un implantu piegāde“ (turpmāk - Iepirkums) Pasūtītāja vārdā organizē Iepirkuma komisija, kas apstiprināta ar SIA „Rīgas 2. slimnīca” 2023. gada 30. oktobra rīkojumu Nr. 107 “Par atkārtotu ceļa un pleca locītavu operāciju vienreizlietojamu instrumentu un implantu iepirkumu”.

1.6.	Iepirkuma priekšmets: Ceļa un pleca locītavu operāciju vienreizlietojamu instrumentu un implantu piegāde saskaņā ar Nolikuma 2. pielikumu. 
         CPV kods: 33100000-1 (Medicīnas ierīces).

1.7. Pretendents
1.7.1. Pretendents var būt jebkura fiziska vai juridiska persona, šādu personu apvienība jebkurā to kombinācijā, kura ir iesniegusi piedāvājumu Iepirkumā.
1.7.2. Visiem pretendentiem piemēro vienādus noteikumus.
1.7.3. Ja piedāvājumu Iepirkumam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos. Šajā punktā minētajā vienošanās norāda:
1.7.3.1.  Piegādātāju apvienības dibināšanas mērķi un vienošanās darbības (spēkā esamības) termiņu;
1.7.3.2. Piegādātāju apvienības dalībnieku apliecinājumu par sadarbību nākotnē iepirkuma līguma izpildē;
1.7.3.3. Iepirkuma līguma daļas, kuras izpildīs katrs no piegādātāju apvienības dalībniekiem, un tās līgumcenu, kā arī to izpildei nepieciešamo resursu sadalījumu;
1.7.3.4. Apliecinājumu, ja tiks pieņemts lēmums piegādātāju apvienībai piešķirt iepirkuma līguma slēgšanas tiesības, par piegādātāju apvienības dalībnieku atbildību pret Pasūtītāju;
1.7.3.5. Dalībnieku, kurš pilnvarots parakstīt piedāvājumu un pārstāvēt piegādātāju apvienību Iepirkumā, kā arī parakstīt iepirkuma līgumu.
1.7.4. Pretendents iepirkuma līguma izpildē ir tiesīgs piesaistīt apakšuzņēmējus. Ja pretendents piesaista apakšuzņēmējus, tad par apakšuzņēmējiem, kuru sniedzamā pakalpojuma vērtība ir 10 000 euro vai lielāka no kopējās iepirkuma līguma vērtības, piedāvājumā iesniedz apakšuzņēmējiem nododamo darbu sarakstu (Nolikuma 3. pielikums) un rakstiskus apakšuzņēmēju apliecinājumus atbilstoši apakšuzņēmēja apliecinājuma paraugam (Nolikuma 4. pielikums) par apakšuzņēmēja piedalīšanos Iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts iepirkuma līgums.
1.7.5. Pretendents iepirkuma līguma izpildes gaitā nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Piedāvājumā norādītā apakšuzņēmēju nomaiņa un papildu apakšuzņēmēju piesaiste pieļaujama tikai iepirkuma līgumā noteiktajā kārtībā un gadījumos, ievērojot PIL 62. panta noteikumus. 
1.8. Nolikuma saņemšana un informācijas apmaiņa
1.8.1. Pasūtītājs nodrošina brīvu un tiešu elektronisku pieeju iepirkuma dokumentiem Elektronisko iepirkumu sistēmas (turpmāk – EIS) e-konkursu apakšsistēmas vietnē:  https://www.eis.gov.lv/EKEIS/Supplier/Organizer/410.
1.8.2. Ar Nolikuma oriģinālu var iepazīties SIA „Rīgas 2. slimnīca” pirmajā stāvā sekretariātā, Ģimnastikas ielā 1, Rīgā, darbdienās no plkst. 9:00 līdz 15:00, ne mazāk kā vienu darbdienu iepriekš piesakoties pie Nolikuma 1.4. punktā norādītās kontaktpersonas. 
1.8.3. Informācijas pieprasījumus par Iepirkumu var sūtīt, iesniedzot EIS e-konkursu apakšsistēmā šī Iepirkuma sadaļā vai nosūtot uz elektroniskā pasta adresi: iepirkumi@slimnica.lv. Ja piegādātājs ir laikus pieprasījis papildu informāciju par Iepirkuma nolikumā ietvertajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Ja informācijas pieprasījums saņemts ārpus Pasūtītāja noteiktā darba laika (pirmdiena - piektdiena 08:00 - 16:30), tad tas tiek uzskatīts par saņemtu nākamajā darbdienā.
1.8.4. Papildu informāciju Iepirkuma komisija nosūta ieinteresētajam piegādātājam, kurš pieprasījis informāciju, EIS e-konkursu apakšsistēmā https://www.eis.gov.lv/EKEIS/Supplier/Organizer/410 šī Iepirkuma sadaļā. 
1.8.5. Pretendentiem ir pienākums sekot informācijai, kas tiks publicēta par Iepirkumu EIS e- konkursu apakšsistēmā. Tiek uzskatīts, ka ieinteresētā persona ir saņēmusi papildu informāciju, ja Pasūtītājs to ir ievietojis EIS e-konkursu apakšsistēmā https://www.eis.gov.lv/EKEIS/Supplier/Organizer/410 šī Iepirkuma sadaļā. 

1.9. Piedāvājumu iesniegšana un atvēršana
1.9.1. Saskaņā ar PIL 39. panta pirmo daļu, piedāvājumi ir iesniedzami tikai elektroniski, izmantojot EIS e-konkursu apakšsistēmu. Piedāvājumus EIS e-konkursu apakšsistēmā var iesniegt līdz 2023. gada 21. novembra plkst. 09:00.
1.9.2. 	Ārpus EIS e-konkursu apakšsistēmas iesniegts piedāvājums netiks izskatīts un neatvērts tiks nosūtīts atpakaļ iesniedzējam.
1.9.3. Elektroniski iesniegtie piedāvājumi tiks atvērti tūlīt pēc piedāvājumu iesniegšanas termiņa beigām, 2023. gada 21. novembra plkst. 09:00. Piedāvājumu atvēršana notiek, izmantojot EIS e-konkursu apakšsistēmā pieejamos rīkus piedāvājumu elektroniskai saņemšanai.  
1.9.4. Piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.
1.10. Piedāvājuma noformējuma prasības
1.10.1. Pieteikums Iepirkumam (Nolikuma 1. pielikums), Tehniskā specifikācija - finanšu piedāvājums (Nolikuma 2. pielikums) jāaizpilda elektroniski, izmantojot EIS e- konkursu apakšsistēmā šī Iepirkuma sadaļā ievietotās veidnes. 
1.10.2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS piedāvāto elektronisko sistēmas parakstu.
1.10.3. Piedāvājumu paraksta pretendentu pārstāvēt tiesīga persona (atbilstoši Latvijas Republikas Uzņēmumu reģistra vai līdzvērtīgas iestādes citā valstī veiktiem reģistrācijas ierakstiem par personu pārstāvības tiesībām) vai pilnvarota persona. Ja piedāvājumu paraksta pilnvarota persona, piedāvājuma dokumentiem jāpievieno pretendentu pārstāvēt tiesīgas personas izdota pilnvara vai tās skenēta kopija. 
1.10.4.	Ja piedāvājumu iesniedz piegādātāju apvienība, pretendenta atlases dokumentos ir jāietver sadarbības līguma kopija, kurā noteikts, ka visi piegādātāju apvienības dalībnieki kopā un atsevišķi ir atbildīgi par iepirkuma līguma izpildi, un jābūt norādītam galvenajam dalībniekam, kas pārstāvēs piegādātāju apvienību Iepirkumā un dalībnieku vārdā parakstīs piedāvājuma dokumentus. 
1.10.5. Piedāvājums jāsagatavo latviešu valodā. Piedāvājumā iekļautos kvalifikācijas dokumentus vai Tehniskajai specifikācijai/ tehniskajam - finanšu piedāvājumam pievienotos dokumentus var iesniegt citā valodā, pievienojot tulkojumu latviešu valodā ar pretendenta apliecinājumu par tulkojuma pareizību, ko sagatavo saskaņā ar Ministru kabineta 2000. gada 22. augusta noteikumiem Nr. 291 “Kārtība, kādā apliecināmi dokumentu tulkojumi valsts valodā”. Ja tulkojums nav pievienots, Iepirkuma komisijai ir tiesības uzskatīt, ka attiecīgais dokuments nav iesniegts. 
1.10.6. Piedāvājumā iekļautos dokumentus un dokumentu kopijas Pretendents sagatavo un apliecina  atbilstoši Dokumentu juridiskā spēka likumam un Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība”.
1.10.7.	Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. 
1.10.8.Piedāvājumā ir jānorāda, vai attiecībā uz piedāvājumu ir nepieciešams ievērot komercnoslēpumu. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”.

2.	Informācija par iepirkuma priekšmetu
2.1.	Iepirkuma priekšmeta apraksts 
2.1.1. Iepirkuma priekšmets ir ceļa un pleca locītavu operāciju vienreizlietojamu instrumentu un implantu piegāde SIA “Rīgas 2. slimnīca“ saskaņā ar Nolikuma 2. pielikumu.
2.1.2. Iepirkuma priekšmets ir sadalīts 2 (divās) daļās saskaņā ar tehniskajām specifikācijām, kas noteiktas Nolikuma 2. pielikumā „Tehniskais - finanšu piedāvājums”. Pretendents var iesniegt tikai 1 (vienu) piedāvājuma variantu par 1 (vienu) vai abām iepirkuma priekšmeta daļām. Piedāvājums, kas sastāvēs no vairākiem variantiem, netiks vērtēts.
2.1.2.1. Iepirkuma priekšmeta pirmajā daļā pretendentam piedāvājums jāiesniedz par pilnu iepirkuma priekšemta daļas apjomu. Iepirkuma komisija piedāvājumu vērtēs par visu iepirkuma priekšmeta daļu kopā. Ja pirmajā iepirkuma priekšmeta daļā piedāvājumā nav ietverta kāda no pozīcijām, Iepirkuma komisija to izslēdz no turpmākas vērtēšanas.
2.1.2.2. Iepirkuma priekšmeta otrajā daļā pretendents var iesniegt piedāvājumu par vienu, vairākām vai visām iepirkuma priekšmeta daļas pozīcijām. Iepirkuma komisija katru piedāvājuma pozīciju vērtēs atsevišķi un uzvarētāju noteiks par katru iepirkuma priekšmeta daļas pozīciju atsevišķi.
2.1.3. Nolikuma 2. pielikumā ir norādīti plānotie preču piegādes apjomi 12 (divpadsmit) mēnešu periodā ar paredzamo līgumcenu līdz 41 999.00 EUR (četrdesmit viens tūkstotis deviņi simti deviņdesmit deviņi euro), neieskaitot pievienotās vērtības nodokli (turpmāk – PVN). Pasūtītājs iepirks tādu preču daudzumu, kāds nepieciešams tā darbības nodrošināšanai, t.i., Pasūtītājam nav pienākuma iepirkt norādīto katras preču pozīcijas apjomu. Ja visu pozīciju kopsumma pārsniedz Pasūtītāja finanšu iespējas, tad Pasūtītājs var lemt atsevišķas iepirkuma pozīcijas izbeigt bez rezultāta.
2.1.4. Piedāvājuma izvēles kritērijs:
2.1.4.1. iepirkuma priekšmeta pirmajā daļā – zemākā summa par kopējo daudzumu bez PVN.
2.1.4.2. iepirkuma priekšmeta otrajā daļā – zemākā summa par kopējo daudzumu bez PVN katrā pozīcijā atsevišķi. 
2.1.5. Ja komisija konstatēs, ka vismaz divu piedāvājumu summa par kopējo daudzumu bez PVN ir vienāda, par Iepirkuma uzvarētāju tiks atzīts pretendents, kura veiktās vidējās darba devēja sociālās iemaksas apmērs uz vienu nodarbināto pēdējo sešu mēnešu laikā (skaitot no dienas, kad paziņojums par plānoto līgumu publicēts Iepirkumu uzraudzības biroja tīmekļvietnē) ir vislielākais. Ja arī pēc šī kritērija nav iespējams noteikt, kuram pretendentam ir piešķiramas iepirkuma līguma slēgšanas tiesības, iepirkuma komisija uzvarētāju noteiks, veicot izlozi starp šiem pretendentiem.
2.1.7. Iepirkuma līguma darbības termiņš – 12 (divpadsmit) mēneši no līguma spēkā stāšanās dienas.
2.2.	Iepirkuma līguma izpildes vieta, laiks un kārtība 
2.2.1. Iepirkumam iesniegtais pretendenta Tehniskās specifikācijas - finanšu piedāvājuma dokuments uzskatāms par neatņemamu iepirkuma līguma sastāvdaļu, kas ir spēkā visā līguma  darbības laikā.
2.2.2.  Iepirkuma līgumā noteiktās preces tiek piegādātas pa daļām 12 (divpadsmit) mēnešu periodā pēc Pasūtītāja pieprasījuma, uz adresi:  SIA “Rīgas 2. slimnīca” Ģimnastikas ielā 1, Rīgā, 5. stāvā.
2.2.3.  Ja iepirkuma līguma darbības laikā EIS tiek piedāvātas Iepirkuma preces par zemākām cenām nekā pretendenta iesniegtajā Tehniskajā specifikācijā - finanšu piedāvājumā un Piegādātājs nevar nodrošināt attiecīgo preču piegādi par šādām vai zemākām cenām, Pasūtītājs ir tiesīgs iegādāties preces EIS un pretendentam nav tiesību izvirzīt pretenzijas par līguma apjoma samazinājumu.
3.	Prasības pretendentiem

3.1.	Pretendentu izslēgšanas nosacījumi  
[bookmark: _Hlk126238156] 3.1.1. Pasūtītājs izslēdz pretendentu no dalības Iepirkumā, ja tiek konstatēts, ka tas atbilst jebkuram no PIL 9. panta astotajā daļā noteiktajiem izslēgšanas nosacījumiem vai Starptautisko un Latvijas Republikas nacionālo sankciju likuma 11.1 panta nosacījumiem.
3.1.2. Uz personālsabiedrības biedru, ja, pretendents ir personālsabiedrība nedrīkst attiekties PIL 9. panta astotajā daļā un Starptautisko un Latvijas Republikas nacionālo sankciju likuma 11.1 pantā minētie nosacījumi.
3.1.3. Uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai Iepirkuma dokumentos noteiktajām prasībām, nedrīkst attiekties PIL 9. panta astotajā daļā minētie nosacījumi vai Starptautisko un Latvijas Republikas nacionālo sankciju likuma 11.1 panta nosacījumi.
3.1.4. Uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro, nedrīkst attiekties PIL 9. panta astotajā daļā minētie nosacījumi vai Starptautisko un Latvijas Republikas nacionālo sankciju likuma 11.1 panta nosacījumi.
3.1.5. Pretendentu izslēgšanas gadījumi tiks pārbaudīti PIL 9. panta devītajā daļā noteiktajā kārtībā, t.sk., izmantojot Ministru kabineta noteikto informācijas sistēmu (www.eis.gov.lv ), Ministru kabineta noteiktajā kārtībā publiskajos reģistros, bet Starptautisko un Latvijas Republikas nacionālo sankciju likuma 11.1 panta nosacījumi tiks pārbaudīti informācijas sistēmā www.lursoft.lv.
3.1.6. Pasūtītājs pārbaudi par PIL 9. panta astotajā daļā un Starptautisko un Latvijas Republikas nacionālo sankciju likuma 11.1 pantā minēto pretendentu izslēgšanas gadījumu esamību veic attiecībā uz katru pretendentu, kuram atbilstoši paziņojumā par plānoto līgumu un Iepirkuma dokumentos noteiktajām prasībām un izraudzītajam piedāvājuma izvērtēšanas kritērijiem būtu piešķiramas iepirkuma līguma slēgšanas tiesības. Pārbaude tiek veikta arī attiecībā uz katras personālsabiedrības biedru, ja pretendents ir personālsabiedrība, pretendenta norādīto personu, uz kuras iespējām pretendents balstās un pretendenta norādīto apakšuzņēmēju, kura sniegto pakalpojumu vērtība ir vismaz 10 000 euro. 
[bookmark: _Toc477855476]3.2. Prasības pretendentu kvalifikācijai un iesniedzamajiem dokumentiem
3.2.1. Lai apliecinātu dalību Iepirkumā, pretendentam jāiesniedz pieteikums saskaņā ar EIS e-konkursu apakšsistēmā šī Iepirkuma sadaļā publicēto veidni (Nolikuma 1. pielikums). Pieteikumam jābūt parakstītam Nolikuma 1.10.2 un 1.10.3. punktā noteiktajā kārtībā. Ja pretendenta pieteikumu nav parakstījusi persona ar pārstāvības tiesībām vai nav iesniegts atbilstošs pilnvarojuma dokuments, tad piedāvājums var tikt noraidīts. 

3.2.2. Pretendentu  kvalifikācijas prasības un iesniedzamie dokumenti

	Kvalifikācijas prasība
	Iesniedzamais dokuments


	3.2.2.1. Pretendents normatīvajos aktos noteiktā kārtībā ir reģistrēts Komercreģistrā vai līdzvērtīgā reģistrā ārvalstīs. 
Prasība attiecas arī uz personālsabiedrību un visiem personālsabiedrības biedriem (ja
piedāvājumu iesniedz personālsabiedrība) vai
visiem piegādātāju apvienības dalībniekiem (ja piedāvājumu iesniedz piegādātāju apvienība).


	1) Pretendenta reģistrāciju iepirkuma komisija pārbaudīs publiski pieejamā Latvijas Republikas Uzņēmumu reģistra datu bāzē. 
2) Ārvalstī reģistrētam pretendentam jāiesniedz attiecīgās valsts komercreģistra vai  līdzvērtīgas iestādes izdota reģistrācijas apliecība vai izziņa, kas apliecina, ka pretendents ir reģistrēts normatīvajos aktos noteiktā kārtībā. Ārvalstīs izsniegtiem dokumentiem jābūt  normatīvajos aktos noteiktā kārtībā  apliecinātam tulkojumam latviešu valodā.
3) Ja pretendents ir piegādātāju apvienība un uz piedāvājuma iesniegšanas brīdi nav izveidojis personālsabiedrību, tad piegādātāju apvienība iesniedz visu tās dalībnieku parakstītu vienošanos par kopīga piedāvājuma iesniegšanu, norādot katra apvienības dalībnieka tiesības un pienākumus, iesniedzot piedāvājumu un uz iespējamo iepirkuma līguma slēgšanu, kā arī apliecinājums, ka gadījumā, ja piegādātāju apvienība tiks noteikta par Iepirkuma uzvarētāju, tā ne vēlāk kā 10 (desmit) darbdienu laikā pēc paziņojuma par Iepirkuma rezultātiem nosūtīšanas dienas normatīvajos aktos noteiktā kārtībā reģistrēs personālsabiedrību ar pilnu atbildību katram dalībniekam.

	3.2.2.2. Pretendentam ir tiesības izplatīt piedāvāto preci Eiropas Savienībā, tajā skaitā Latvijas Republikas teritorijā.
	Preces ražotāja vai tā autorizēta pārstāvja apliecinoši dokumenti, kas ļauj pretendentam nodrošināt tā piedāvātās preces izplatīšanu  Eiropas Savienībā, tajā skaitā Latvijas Republikas teritorijā.



3.2.3. Pretendents, kurš neatbilst kādai no Nolikuma 3.2.2.1. – 3.2.2.2. apakšpunktos norādītajām kvalifikācijas prasībām, tiek izslēgts no turpmākās dalības Iepirkumā, un tā piedāvājums turpmākajā   vērtēšanā nepiedalās.
3.2.4. Ja pretendents piesaista apakšuzņēmējus, apakšuzņēmējiem jāatbilst Nolikuma 3.2.2.1. - 3.2.2.2. apakšpunktos minētajām prasībām (ja apakšuzņēmējs iepirkuma līguma izpildē veiks darbus, kuru veikšanai nepieciešama attiecīga reģistrācija), kā arī jāiesniedz Nolikuma 3. un 4. pielikumā norādītie dokumenti.
3.2.5. Ja piedāvājumu iesniedz pretendents, kas ir piegādātāju apvienība, tad piegādātāju apvienība kopā iesniedz dokumentus atbilstoši Nolikuma 3.2. punkta un 4. nodaļas prasībām un papildu dokumentus atbilstoši Nolikuma 1.7.3. apakšpunkta noteikumiem, kurā norādīta persona, kas pārstāv piegādātāju apvienību Iepirkumā, kā arī katras personas atbildības apjomu.

3.2.4. Eiropas vienotais iepirkuma procedūras dokuments 
3.2.4.1. Pretendents, lai apliecinātu, ka tas atbilst Nolikumā noteiktajām pretendentu atlases prasībām, saskaņā ar PIL 49. pantu, kā sākotnējo pierādījumu drīkst iesniegt Eiropas vienoto procedūras dokumentu. Tas jāiesniedz, arī par katru personu, uz kuras iespējām pretendents balstās, un par katru tā norādīto apakšuzņēmēju, kura sniedzamo pakalpojumu vērtība ir vismaz 10 000 (desmit tūkstoši) euro, bet, ja pretendents ir personu apvienība vai personālsabiedrība – par katru tās dalībnieku. Dokumentu aizpilda http://espd.eis.gov.lv, kur pretendents to saglabā un iesniedz Pasūtītājam EIS e-konkursu apakšsistēmā. Pretendentam ir tiesības iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
3.2.4.2. Ja pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, iepirkuma komisija pirms galīgā lēmuma pieņemšanas pieprasīs iesniegt dokumentus, kas apliecina retendenta atbilstību pretendentu atlases prasībām.
4.	Tehniskā specifikācija - finanšu piedāvājums

4.1.  Tehniskā specifikācija - finanšu piedāvājums jāiesniedz atbilstoši EIS e konkursu apakšsistēmā šī Iepirkuma sadaļā publicētajai veidnei (Nolikuma 2. pielikums).
4.2.1. Tehniskajā speccifikācijā - finanšu piedāvājumā jānorāda nosaukums, ražotājs, valsts, preces apraksts,  atbilstoši tehniskajām specifikācijām un norāde uz lpp. Nr., kodu katalogā un jābūt precīzi atzīmētiem visiem tehniskajiem parametriem, kas prasīti Tehniskajā specifikācijā – finanšu piedāvājumā.
4.2.2.  Tehniskajā specifikācijā - finanšu piedāvājumā katrai piedāvātajai preču pozīcijai norāda cenas euro. Cenās ir jābūt iekļautai preces vērtībai, kā arī visām izmaksām, kas saistītas ar preču piegādi, tai skaitā iespējams preču sadārdzinājums, visi nodokļi un nodevas, izņemot PVN. Papildu izmaksas iepirkuma līguma darbības laikā netiks pieļautas.
4.2.3. Ja Tehniskajā specifikācijā – finanšu piedāvājumā norādīts konkrēts standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentu vai atbilstību ekvivalentiem standartiem, kas atbilst Tehniskā specifikācijā – finanšu piedāvājuma prasībām un parametriem un nodrošina tajā prasīto.

4.3.     Tehniskajai specifikācijai - finanšu piedāvājumam jāpievieno:

4.3.1. Dokumentu kopijas (katalogi, brošūras), kas apliecina piedāvātās preces atbilstību Tehniskās specifikācijas – finanšu piedāvājuma prasībām. Tehniskajā dokumentācijā jāatzīmē katrs tehniskais parametrs un prasība saskaņā ar Nolikuma 2. pielikumu, lai  Pasūtītājs var pārliecināties par piedāvājuma atbilstību. 
4.3.3. Ja tehniskā dokumentācija ir svešvalodā, pretendents pievieno tulkojumu latviešu valodā tām teksta daļām, kuras tas ir norādījis tehniskajā specifikācijā - finanšu piedāvājumā un atzīmējis tehniskajā dokumentācijā.   

4.4.     Piedāvājuma paraugu iesniegšana:
4.4.1. Pasūtītājam ir tiesības pieprasīt no pretendenta preču paraugus piedāvājumu vērtēšanas procesā, lai veiktu pārbaudi Tehniskās specifikācijas - finanšu piedāvājuma izvērtēšanai. 
4.4.2. Pretendentam pēc iepirkuma komisijas rakstveida pieprasījuma preču paraugi jāiesniedz 5 (piecu) darbdienu laikā. Paraugi pretendentam jāiesniedz iesaiņojumā, uz tā norādot pretendenta nosaukumu, iepirkuma nosaukumu un identifikācijas numuru, kā arī iepirkuma pozīciju, kuras ietvaros prece tiek iesniegta. 
4.3.3. Pretendentiem ir saistošs paraugu izvērtējums. Iepirkuma komisija izvērtē pieprasītos paraugus saskaņā ar izvirzītajām prasībām. 
4.4.4. Pretendenta, kurš neiesniedz pieprasītos paraugus Nolikuma 4.4.2. apakšpunktā noteiktajā termiņā, piedāvājums nepiedalās turpmākā vērtēšanā attiecīgajā iepirkuma priekšmeta daļā vai iepirkuma priekšmeta daļas pozīcijā. 

5.  Piedāvājumu vērtēšana 

5.1. Piedāvājumu vērtēšana notiek slēgtās sēdēs un šādos posmos:
5.1.1. Iepirkuma komisija pārbauda piedāvājumu noformējuma atbilstību normatīvajiem aktiem un  Nolikuma 1.10. punkta prasībām. Pretendenta piedāvājumu, kas nav noformēts atbilstoši normatīvo aktu un Nolikuma 1.10. prasībām, iepirkuma komisija var noraidīt, ja neatbilstība ir būtiska. Pieņemot lēmumu par piedāvājuma noraidīšanu, iepirkuma komisija ievēro samērīguma principu. Piedāvājumi, kuri ar iepirkuma komisijas lēmumu tiek atzīti par neatbilstošiem Nolikuma 1.10. punktā noteiktajām prasībām, turpmākajā  vērtēšanā nepiedalās.
5.1.2. Pretendentu kvalifikācijas pārbaudi iepirkuma komisija veic saskaņā ar Nolikuma 3.2.2. apakšpunktā noteiktajām kvalifikācijas prasībām, izvērtējot pretendentu atlases dokumentus. Pretendents, kurš ar iepirkuma komisijas lēmumu tiek atzīts par neatbilstošu Nolikuma 3.2.2.1. vai 3.2.2.2. apakšpunktā norādītajai kvalifikācijas prasībai, tiek izslēgts no turpmākās dalības Iepirkumā un piedāvājums turpmākajā vērtēšanā nepiedalās.
5.1.3. Iepirkuma komisija pārbauda tehniskās specifikācijas/ tehniskā - finanšu piedāvājuma dokumentu atbilstību Nolikuma 4. punkta prasībām, izvērtē atbilstību Nolikuma 2. pielikumā noteiktajām tehniskajām specifikācijām. Piedāvājumi, kuri ar iepirkuma komisijas lēmumu tiek atzīti par neatbilstošiem Nolikuma 4. punktā vai tā 2. pielikumā noteiktajām tehniskajām prasībām, turpmākajā vērtēšanā nepiedalās.
5.1.4. Piedāvājumi, kuri atbilst visām Nolikuma prasībām un tā 2. pielikumā noteiktajām tehniskajām specifikācijām, piedalās finanšu piedāvājumu vērtēšanā. Vērtējot finanšu piedāvājumus, iepirkuma komisija pārbauda, vai finanšu piedāvājumā nav aritmētisko kļūdu un rīkojas saskaņā ar PIL 41. panta devīto daļu. Iepirkuma komisija izvērtē, vai finanšu piedāvājums nav nepamatoti lēts. Ja iepirkuma komisija konstatē, ka pretendents, iespējams, ir iesniedzis nepamatoti lētu piedāvājumu, tā rīkojas PIL 53. pantā noteiktajā kārtībā.
5.1.5. No piedāvājumiem, kuri atbilst visām Nolikuma prasībām un tā 2. pielikumā noteiktajām tehniskajām specifikācijām, iepirkuma komisija izvēlas piedāvājumu saskaņā ar Nolikuma 2.1.4. apakšpunktā noteiktajiem kritērijiem. 

6. Iepirkumu komisijas tiesības un pienākumi
6.1.      Iepirkuma komisijas tiesības:
6.1.1.	Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu vērtēšanai un  atlasei, piedāvājumu vērtēšanai un salīdzināšanai, kā arī lūgt, lai pretendents vai kompetenta institūcija papildina vai izskaidro sniegto  informāciju. 
6.1.2.  Pieprasīt, lai pretendents uzrāda dokumenta oriģinālu vai iesniedz dokumenta izdevēja apliecinātu kopiju, ja rodas šaubas par iesniegtās dokumenta kopijas atbilstību oriģinālam. 
6.1.3.	Labot aritmētiskās kļūdas pretendenta iesniegtajā tehniskajā specifikācijā/ tehniskajā -  finanšu piedāvājumā, informējot par to pretendentu.
6.1.4.	Pieaicināt kompetentus ekspertus pretendentu piedāvājumu atbilstības pārbaudē un vērtēšanā.
6.1.5.	Izvēlēties piedāvājumu vai pieņemt lēmumu par Iepirkuma izbeigšanu, neizvēloties nevienu piedāvājumu PIL noteiktajos gadījumos.
6.1.6.	Izvēlēties piedāvājumu ar nākamo zemāko cenu par kopējo daudzumu, kas atbilst visām Nolikuma prasībām, ja izraudzītais pretendents atsakās slēgt Iepirkuma līgumu ar Pasūtītāju.
6.2. Iepirkuma komisijas pienākumi:
6.2.1.	Nodrošināt Iepirkuma norisi un dokumentēšanu.
6.2.2.	Nodrošināt brīvu pretendentu konkurenci, kā arī vienlīdzīgu un taisnīgu attieksmi pret visiem pretendentiem.
6.2.3.	Pēc ieinteresēto piegādātāju pieprasījuma normatīvajos aktos un Nolikumā noteiktajā kārtībā sniegt informāciju par Nolikumu.
6.2.4.	Vērtēt pretendentus un to iesniegtos piedāvājumus saskaņā ar PIL, citiem normatīvajiem aktiem un Nolikumu. 
6.2.5. Trīs darbdienu laikā pēc lēmuma pieņemšanas par piedāvājuma izvēli informēt  pretendentus par lēmumu PIL 37. pantā noteiktajā kārtībā. 

7. Pretendenta tiesības un pienākumi
7.1. Pretendenta tiesības:
7.1.1.	Līdz piedāvājumu iesniegšanas termiņa beigām atsaukt iesniegto piedāvājumu, iesniedzot Pasūtītājam rakstisku paziņojumu.
7.1.2.	Līdz piedāvājumu iesniegšanas termiņa beigām grozīt vai mainīt iesniegto piedāvājumu, rakstiski informējot Pasūtītāju. Piedāvājuma grozījumi jānoformē saskaņā ar Nolikuma noteiktajām piedāvājuma noformējuma prasībām. 
7.1.3.	Piedalīties piedāvājumu atvēršanas sanāksmē.
7.1.4.	Saņemt piedāvājuma sagatavošanai nepieciešamo informāciju. 
7.1.5. Atbilstoši PIL 14. pantam noteikt piedāvājumā iekļautajai informācijai (izņemot finanšu piedāvājumu) konfidencialitāti vai komercnoslēpuma statusu. 
7.2. Pretendenta pienākumi:
7.2.1.	Sagatavot piedāvājumu atbilstoši Nolikuma prasībām.
7.2.2.	Sniegt patiesu informāciju par savu atbilstību nosacījumiem dalībai Iepirkumā, par savu   kvalifikāciju un tehniskās specifikācijas/ tehniskā - finanšu piedāvājuma atbilstību Nolikuma prasībām.
7.2.3.	Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.
Pielikumi:
1. pielikums  - Pretendenta pieteikums dalībai iepirkumā (veidne);
2. pielikums  - Tehniskā specifikācija – finanšu piedāvājums (veidne);
3. pielikums – Apakšuzņēmējiem nododamo darbu saraksts (veidne);
4.pielikums – Apakšuzņēmēja apliecinājums (veidne);
5.pielikums – Līguma projekts.

Iepirkuma komisijas priekšsēdētājs						Āris Augstkalns

